b'\n_START_ARTICLE_\nAlfonsas Motuzas (1955)\n_START_SECTION_\nBiografija\n_START_PARAGRAPH_\n1979 m. baig\xc4\x97 Lietuvos konservatorijos Klaip\xc4\x97dos fakultet\xc5\xb3 A. Buikos orkestrinio dirigavimo klas\xc4\x99. 1987\xe2\x80\x931991 m. tobulinosi Maskvos Gnesin\xc5\xb3 muzikos pedagoginio instituto Liaudies muzikos instrument\xc5\xb3 katedros aspirant\xc5\xabroje. 1992 m. humanitarini\xc5\xb3 moksl\xc5\xb3 daktaras (muzikologija), 2002 m. habilituotas humanitarini\xc5\xb3 moksl\xc5\xb3 daktaras (etnologija)._NEWLINE_1975\xe2\x80\x931995 m. Lietuvos konservatorijos (dab. Lietuvos muzikos ir teatro akademija) d\xc4\x97stytojas. 1992\xe2\x80\x931995 m. \xc5\xa0v. Antano kolegijos Kretingoje vyr. asistentas, 1995\xe2\x80\x931996 m. dekanas, 1996\xe2\x80\x931997 m. direktorius. 1995\xe2\x80\x931997 m. Klaip\xc4\x97dos universiteto d\xc4\x97stytojas. Nuo 2000 m. Klaip\xc4\x97dos universiteto Muzikologijos instituto vyr. mokslo darbuotojas. Nuo 1997 m. Vytauto Did\xc5\xbeiojo universiteto Katalik\xc5\xb3 teologijos fakulteto d\xc4\x97stytojas. Nuo 1997 m. \xc5\xa0v. Antano religijos studij\xc5\xb3 instituto direktoriaus pavaduotojas, nuo 2004 m. ir Lietuvos katalik\xc5\xb3 ba\xc5\xbeny\xc4\x8dios istorijos centro direktorius; vyr. mokslo darbuotojas. Vilniaus pedagoginio universiteto, Vilniaus \xc5\xa0v. Juozapo ir Tel\xc5\xa1i\xc5\xb3 kunig\xc5\xb3 seminarij\xc5\xb3 d\xc4\x97stytojas. Nuo 2004 m. profesorius. Nuo 1992 m. Lietuvi\xc5\xb3 katalik\xc5\xb3 moksl\xc5\xb3 akademijos narys, 2000\xe2\x80\x932004 m. jos Klaip\xc4\x97dos skyriaus pirmininkas. Skait\xc4\x97 paskaitas Toronto, Oslo, Vienos, Miuncheno, Krokuvos, Liublino, Var\xc5\xa1uvos, Sankt Peterburgo universitetuose.\n_START_SECTION_\nMokslin\xc4\x97 veikla\n_START_PARAGRAPH_\nSudar\xc4\x97 lietuvi\xc5\xb3 liaudies instrumentin\xc4\x97s muzikos ir giesmi\xc5\xb3 rinkini\xc5\xb3. Sudar\xc4\x97 ir pareng\xc4\x97 mokslo \xc5\xa1altini\xc5\xb3.'